Paterna se suma al Dia Mundial Sense Tabac per a conscienciar sobre la importància de deixar una addicció tan nociva per a la salut
03/06/2024

# Paterna se suma al Dia Mundial Sense Tabac per a conscienciar sobre la importància de deixar una addicció tan nociva per a la salut

[![El Refugio de Animales de Paterna da visibilidad y fomenta la adopción de perros mestizos en la Semana del Perro Sin Raza](/images/noticias/2024/06/9577/9577_lg.jpg)](/images/noticias/2024/06/9577/9577_lg.jpg)

03.06.2024

Sota el lema de la campanya Fumar i vapear ix car, l'Ajuntament de Paterna, a través de la Unitat de Prevenció Comunitària de Conductes Addictives, en col·laboració amb la Junta Local Contra el Càncer i l'Associació de Dones de Santa Rita, ha habilitat un estand informatiu per a sensibilitzar a la ciutadania sobre els perills i riscos del seu consum addictiu en la salut

Un any més i amb motiu del Dia Mundial Sense Tabac, l'Ajuntament de Paterna, en col·laboració amb la Junta Local Contra el Càncer i l'Associació de Dones de Santa Rita, ha instal·lat hui una taula informativa per a sensibilitzar a la població sobre la importància de deixar una addicció tan nociva per a la salut.

Sota el lema Fumar i vapear ix car que ha sigut proposat pel Consell de la Infància i Adolescència de Paterna, la Unitat de Prevenció Comunitària de Conductes Addictives (UPCCA) del consistori ha habilitat un punt d'informació des de les 11 fins a les 13 hores a la porta del consistori paterner per a oferir informació sobre els perills i risc del consum del tabac en la salut.

Així ho ha explicat el regidor de Sanitat, Julio Fernández qui ha destacat que com a novetat “a través d'aquesta iniciativa municipal hem volgut posar l'accent enguany en el nou consum social del Vape que s'està popularitzant entre el sector més jove”.

Així mateix, Fernández ha recordat que aquesta actuació s'emmarca en la campanya d'activitats programades per a la prevenció de tabaquisme i un altre tipus d'addiccions que es duen a terme durant tot l'any, dins del Pla de Prevenció d'Addiccions de l'Ajuntament, dirigides a adults i escolars.